คาดสัปดาห์หน้าบาทแกว่ง-หุ้นดีด
ศูนย์วิจัยกสิกรไทยคาดเงินบาทสัปดาห์หน้าแกว่งกรอบ 31.20-31.50 จับตาตัวเลขเงินเฟ้อ ส.ค. ขณะที่ทิศทางหุ้นดีดขึ้น รอดูตัดสินคดีมาบตาพุด 2 ก.ย.
28 ส.ค. 2553

ศูนย์วิจัยกสิกรไทยคาดเงินบาทสัปดาห์หน้าแกว่งกรอบ 31.20-31.50 จับตาตัวเลขเงินเฟ้อ ส.ค. ขณะที่ทิศทางหุ้นดีดขึ้น รอดูตัดสินคดีมาบตาพุด 2 ก.ย. 
ศูนย์วิจัยกสิกรไทย คาดการณ์เงินบาทในประเทศสำหรับสัปดาห์หน้า (30 สิงหาคม-3 กันยายน 2553) อาจเคลื่อนไหวในกรอบประมาณ 31.20-31.50 บาทต่อดอลลาร์ฯ ทั้งนี้ ปัจจัยในประเทศที่สำคัญ ได้แก่ การรายงานตัวเลขเศรษฐกิจไทยเดือนก.ค.โดยธปท. และอัตราเงินเฟ้อเดือนส.ค.โดยกระทรวงพาณิชย์ นอกจากนี้ คงต้องจับตาสัญญาณการเข้าดูแลเสถียรภาพค่าเงินของธปท. ทิศทางของสกุลเงิน/ตลาดหุ้นในภูมิภาค รวมถึงทิศทางของเงินดอลลาร์ฯ ซึ่งอาจขึ้นอยู่กับตัวเลขเศรษฐกิจสหรัฐฯ ที่สำคัญ
อาทิ ตัวเลขการจ้างงานนอกภาคเกษตร ดัชนีความเชื่อมั่นผู้บริโภคโดย Conference Board ดัชนี ISM ภาคการผลิตและภาคบริการเดือนส.ค. ยอดทำสัญญาซื้อบ้านที่รอปิดการขาย ยอดสั่งซื้อของโรงงาน รายจ่ายด้านการก่อสร้าง รายได้-รายจ่ายส่วนบุคคลเดือนก.ค. ดัชนีราคาบ้านเดือนมิ.ย.โดยสแตนดาร์ด แอนด์ พัวร์/เคส ชิลเลอร์ บันทึกการประชุมเฟดเมื่อวันที่ 10 ส.ค.2553 และจำนวนผู้ขอรับสวัสดิการว่างงานรายสัปดาห์
นอกจากนี้ นักลงทุนยังจับตาผลการประชุมนโยบายการเงินของธนาคารกลางยุโรป (ECB) รวมถึงประเด็นเกี่ยวกับความเป็นไปได้ที่จะมีการออกมาตรการสกัดการแข็งค่าของเงินเยนของทางการญี่ปุ่นด้วยเช่นกัน
บริษัทหลักทรัพย์กสิกรไทยและบริษัทศูนย์วิจัยกสิกรไทย จำกัด ประเมินทิศทางการเคลื่อนไหวของดัชนีตลาดหุ้นไทยในสัปดาห์หน้า ระหว่างวันที่ 30 ส.ค. ถึง 3 ก.ย. โดยมองว่า  ดัชนี มีโอกาสปรับขึ้นต่อได้ตามปัจจัยชี้นำจากในประเทศเป็นหลัก ซึ่งน่าจะทำให้มีแรงเก็งกำไรในหุ้นหลายกลุ่ม โดย ปัจจัยในประเทศที่ต้องติดตาม อาทิ การรายงานตัวเลขเศรษฐกิจและเงินเฟ้อ โดย ธปท. และ กระทรวงพาณิชย์ ความคืบหน้าการยื่นซองประมูลใบอนุญาต 3G และคำตัดสินคดีโครงการในพื้นที่มาบตาพุด วันที่ 2 ก.ย. รวมถึง การเคลื่อนไหวของค่าเงินบาท ส่วนปัจจัยในต่างประเทศ ต้องติดตาม ทิศทางราคาน้ำมัน และความเคลื่อนไหวของตลาดหุ้นภูมิภาค รวมทั้ง การรายงานตัวเลขเศรษฐกิจที่สำคัญของสหรัฐฯ และจีน
ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 882 และ 875 จุด ณะที่แนวต้านคาดว่าจะอยู่ที่ 923 และ 934 จุด  ตามลำดับ
บริษัทศูนย์วิจัยกสิกรไทย ประเมินการเคลื่อนไหวของค่าเงินบาทในสัปดาห์หน้า ระหว่างวันที่ 30 ส.ค. ถึง 3 ก.ย. โดยมองว่าจะอยู่ในกรอบประมาณ 31.20-31.50 บาทต่อดอลลาร์ฯ ทั้งนี้ ปัจจัยในประเทศที่สำคัญ อาทิ การรายงานตัวเลขเศรษฐกิจไทย เดือนก.ค. โดย ธปท. และอัตราเงินเฟ้อเดือนส.ค. โดย กระทรวงพาณิชย์ นอกจากนี้ คงต้องจับตาสัญญาณการเข้าดูแลเสถียรภาพค่าเงินของ ธปท. ทิศทางของสกุลเงิน/ตลาดหุ้นในภูมิภาค รวมถึง ทิศทางของเงินดอลลาร์ฯ ซึ่งอาจขึ้นอยู่กับตัวเลขเศรษฐกิจสหรัฐฯ ที่สำคัญ อาทิ ตัวเลขการจ้างงานนอกภาคเกษตร ดัชนีความเชื่อมั่นผู้บริโภค
นอกจากนี้ นักลงทุน ยังจับตาผลการประชุมนโยบายการเงินของธนาคารกลางยุโรป (ECB) รวมถึง ประเด็นเกี่ยวกับความเป็นไปได้ที่จะมีการออกมาตรการสกัดการแข็งค่าของเงินเยนของทางการญี่ปุ่น